Document ID: 32007R1037

KOMISJONI MÄÄRUS (EÜ) nr 1037/2007,
29. august 2007,
millega peatatakse teatavate looduslike looma- ja taimeliikide isendite sissetoomine ühendusse
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 19 lõiget 2,
pärast konsulteerimist teadusliku järelevalverühmaga,
ning arvestades järgmist:
(1)
Määruse (EÜ) nr 338/97 artikli 4 lõikes 6 on sätestatud, et komisjon võib nimetatud lõike punktides a-d ettenähtud tingimustel kehtestada piiranguid teatavate liikide sissetoomisele ühendusse. Lisaks sellele on selliste piirangute jaoks meetmete rakendamine sätestatud komisjoni 4. mai 2006. aasta määruses (EÜ) nr 865/2006, millega kehtestatakse looduslike looma- ja taimeliikide kaitset nendega kauplemise reguleerimise teel käsitleva nõukogu määruse (EÜ) nr 338/97 üksikasjalikud rakenduseeskirjad. (2)
(2)
Loetelu liikidest, mille sissetoomine ühendusse on peatatud, kehtestati komisjoni 25. veebruari 2003. aasta määrusega (EÜ) nr 349/2003 teatavate looduslike looma- ja taimeliikide ühendusse sissetoomise peatamise kohta. (3)
(3)
Euroopa Liidu laienemine 27 liikmesriigini alates 1. jaanuarist 2007 nõuab, et kõik varasemad kitsendused seoses uutest liikmesriikidest pärinevate liikidega jäetakse sellest loendist välja.
(4)
Teaduslik järelevalverühm on värskete andmete põhjal jõudnud järeldusele, et teatavate määruse (EÜ) nr 338/97 A ja B lisas loetletud liikide kaitsestaatus halveneb tunduvalt, kui nende sissetoomist ühendusse teatavatest päritoluriikidest ei peatata. Seepärast tuleks peatada järgmiste liikide sissetoomine: Capra falconeri Usbekistanist (jahitrofeed); Manis temminckii Kongo Demokraatlikust Vabariigist; Hieraaetus ayresii, Polemaetus bellicosus, Sagittarius serpentarius, Poicephalus gulielmi, Glaucidium perlatum, Scotopelia bouvieri ja Chamaeleo montium Kamerunist; Torgos tracheliotus Kamerunist ja Sudaanist; Coracopsis vasa Madagaskarilt; Otus leucotis Guineast; Geochelone sulcata Togost (farmis kasvatatud isendid); Pelochelys cantorii, Hippocampus barbouri, H. comes, H. histrix and H. spinosissimus Indoneesiast; Strombus gigas Grenadast; Agaricia agaricites Haitilt; Platygyra sinensis Tongalt; Dendrobium bellatulum, D. wardianum ja Phalaenopsis parishii Vietnamist.
(5)
Lisaks on teaduslik järelevalverühm kõige värsketemate andmete põhjal jõudnud järeldusele, et ühendusse sissetoomise peatamist ei tuleks enam nõuda järgmiste liikide puhul: Kinixys erosa Togost; Phelsuma minuthi ja Furcifer pardalis (farmis kasvatatud isendid) Madagaskarilt; Chamaeleo gracilis (farmis kasvatatud isendid, pikkus ninamikust pärakuni alla 8 cm), Chamaeleo senegalensis (farmis kasvatatud isendid, pikkus ninamikust pärakuni alla 6 cm) ja Varanus exanthematicus (farmis kasvatatud isendid, lühemad kui 35 cm) Togost; Strombus gigas Antigua ja Barbudalt, Barbadoselt, Dominikaani Vabariigist, Trinidad ja Tobagolt; Galanthus nivalis Bulgaariast; Pericopsis elata Kesk-Aafrika Vabariigist ja Kongo Vabariigist; Ophrys insectifera, O. sphegodes, Orchis papilionacea ja O. simia Rumeeniast.
(6)
Konsulteeritud on kõikide riikidega, kust on pärit liigid, mille suhtes käesoleva määrusega kehtestatakse uued ühendusse sissetoomise piirangud.
(7)
Seepärast tuleks muuta loendit liikidest, mille sissetoomine ühendusse on peatatud. Varasemate muudatuste hulka silmas pidades tuleks määrus (EÜ) nr 349/2003 selguse huvides asendada.
(8)
Käesoleva määrusega ettenähtud meetmed on kooskõlas looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Vastavalt määruse (EÜ) nr 865/2006 artikli 71 sätetele peatatakse teatavate käesoleva määruse lisas loetletud looduslike looma- ja taimeliikide isendite sissetoomine ühendusse.
Artikkel 2
Määrus (EÜ) nr 349/2003 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. august 2007

Labels: 3
20